Migidae

Calathotarsus 
 Goloboffia
 Heteromigas
 Mallecomigas
 Micromesomma
 Migas
 Moggridgea
 Paramigas
 Poecilomigas
 Thyropoeus

Migidae er en gruppe (familie) av edderkopper som tilhører den forholdsvis primitive gruppen Mygalomorphae. Disse edderkoppene er utbredt på den sørlige halvkulen.

Utseende 
Forholdsvis små mygalomorfe edderkopper uten påfallende hårkledning, gjerne brune eller rødlige på farge. Forkroppen er glatt og glinsende, de åtte øynene er spredt utover langs forkanten. Forkroppen har en U-formet grop midt på ryggen. Beina er kraftige, med korte børster, men uten lange hår. Spinnvortene er ganske korte.

Levevis 
Som de fleste andre mygalomorfe edderkopper lever de i tunneler med et hengslet lokk av silke øverst. Noen lager gangene sine i barken på trær, eller i stammer av trebregner. Gangene er svært godt kamuflert.

Giftige arter 
Ingen av artene er regnet som farlige for mennesker.

Utbredelse 
Med ett unntak lever denne familien bare på den sørlige halvkulen. Den eneste representanten på den nordlige halvkulen er Moggridgea socotra som lever på Sokotra. De enkelte slektene har ofte ganske begrenset utbredelse, for eksempel lever nesten alle artene i slekten Migas på New Zealand, og alle artene i slekten Paramigas på Madagaskar.

Systematisk inndeling 

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe mygalomorfe edderkopper, Mygalomorphae
 Gruppe Bipectina
 Familie Migidae Simon, 1892
 Slekten Calathotarsus Simon, 1903 – 3 arter, Chile og Argentina
 Slekten Goloboffia Griswold & Ledford, 2001 – én art, Chile
 Slekten Heteromigas Hogg, 1902 – 2 arter, Australia
 Slekten Mallecomigas Goloboff & Platnick, 1987 – én art, Chile
 Slekten Micromesomma Pocock, 1895 – én art, Madagaskar
 Slekten Migas C.L. Koch, 1873 – ca. 35 arter, New Zealand, 2 i Australia og én på Ny-Caledonia
 Slekten Moggridgea O. P.-Cambridge, 1875 – 33 arter, 2 i Australia, resten i Afrika
 Slekten Paramigas Pocock, 1895 – 11 arter, Madagaskar
 Slekten Poecilomigas Simon, 1903 – 3 arter, Afrika
 Slekten Thyropoeus Pocock, 1895 – 2 arter, Madagaskar

Eksterne lenker 
 
 Migidae på Tree of life, med bilder

Edderkopper
Edderkoppdyr formelt beskrevet i 1892
Dyr formelt beskrevet av Eugène Simon